شەفەق نیوز/ لە پارێزگای سلێمانی،  ئمڕوو چوارشەممە،  پیشەنگایگ ئەرا وینەیل فۆتۆگرافی ئەنجام دریا، ک ٦٠ وینەی ژن و مناڵ و گەنج لەناوی بوی، لەوانەگ کەفتنە وەر نقومبوین مەوقەی رویکردنیان وەریەیل نایاسایی وەرەو دەوڵەتەیل ئەوروپا لە خەڵک ناوچەی راپەرین.
سەردار عەبدولڵا جیگر وەرپرس کۆمەڵەی کووچبەرەیل ک لە ئەوروپا ئەرا هەرێم کوردستان گلەوخواردنە وت: ئی پیشەنگا ک لە ناحیەی رانیە لە ئیدارەی راپەرین لە پارێزگای سلێمانی جیوەجی کریا، جویر وەفاداری ئەرا گیان ئی قوربانی و بیسەروشۊنەیلە تیەێد و نووڕینیگە ئەرا کەسوکارەیلیان ک ئیمە لە هویر نەوردیمنە.
عەبدولڵا وتیش: تەنیا ٩ تەرم لە ٦٠ کەس لە خەڵک راپەرین گلەو دریانە، ک لە کاروان کووچبردن نایاسایی وەرەو دەریای ئیجە و ئەلمانیا بەریتانیا بیسەروشۊن بوینە.
